OpenLLM-France/wikimedia huggingface dataset:
# Elisenda Montcadakoa

Elisenda Montcadakoa (1292 – 1364ko ekainaren 19a), Petri II.a Ramon Montcadakoaren eta Elisenda de Pinos-en alaba izan zen. Aragoiko erregina ezkontidea izan zen Jakue II.arekin egindako ezkontzaren ondorioz, 1322an.

## Bizitza

Elisenda Montcadako Jakue II.aren laugarren eta azken emaztea izan zen. Aitonan jaio zela uste dute, izan ere, Petri II.a Ramon Montcada i d'Abarca, Aitonako baroia, eta Elisenda de Pinosen alaba baitzen. Kataluniako familia nobleetako batean jaio zen, Montcada leinukoa, monarkiatik oso gertu zegoena. Elisendak bi anaia izan zituen: Ot eta Gastó. Elisendaren birramona Konstantza zen, Aitonako dama, Petri II.aren alaba ez-legitimoa, eta horrek, bere senarraren bigarren lehengusu bihurtzen zuen.

## Ezkontza

Jakue II.a, bere hirugarren emaztetik alargundu ondoren, presaka aritu zen ezkontza berri baten bila. Emaztea hil eta hilabetera lortu zuen hirugarren eta laugarren odolkidego baimena berriro ezkontzeko.
Ezkontza Tarragonan egin zen 1322ko Eguberri egunean. Erregeak dote bezala Berga, Burriana, Tortosa, Morella, Torroella de Montgri, eta Palseko diru sarrerak eta bere anai zaharrenaren Seròs eta Mequinensako egoitzak eman zituen. Emazteak 30 urte zituen eta erregeak, 1319an alargundua, 55 inguru. Hala, Elisenda Jakuek Blanca Anjoukoarekin izandako hamar seme-alaben amaordea bihurtu zen.
Erregina berrika Bartzelona eta bertako Palau Major aukeratu zuen ohiko egoitza bezala, nahiz eta Tortosa izan bere dotearen erdibidean zegoena eta aurreko erreginen egoitza izan zen hiria. Seme-alabarik izan ez zuten eta senarra berehala gaixotu zen. Elisendak bere bizitza erlijioari eta karitateari eskaini zion gehien bat.
Horrela, 1326an Elisenda Pedralbesko monasterioa sortu zuen Bartzelona. Urte bete beranduago, alargun geratu zenenean, 37 urtez erretiratu zen monasterioaren aldamenean zegoen jauregi batera. Hil ondoren, bertan hilobiratu zuten.

## Erreferentziak

* ↑ CATALAN NOBILITY, Medieval Lands
* ↑ Albertí i Casas, Elisenda. (2007). Dames, Reines, abadesses, 18 personalitats femenines a la Catalunya medieval. Albertí Editor ISBN 978-84-7246-085-0..
* Datuak: Q777871
* Multimedia: Elisenda de Montcada / Q777871
# Eliseo Zelaien hiribidea

    Artikulu hau Paris hiriari buruzkoa da; beste esanahietarako, ikus «Eliseoko Zelaiak (argipena)».
Eliseo Zelaien hiribidea (frantsesez: (avenue des) Champs-Élysées) Parisko hiribide nagusia da. 1.880 metro luze da, eta Garaipen Arkutik place de la Concorderaino doa.
Izena greziar mitologian ageri diren Eliseo Zelaietatik datorkio. Eliseo Zelaiak arima bertutedunentzako tokia ziren, kristautasunaren paradisuaren baliokidea. Han sartu ahal izateko, Lete ibaian edan behar zuten, infernuan pasa zuten denbora ahantzaraziko ziena.
Frantziarrek, "munduko hiribiderik ederrena" ("la plue belle avenue du monde") deitzen dute.

## Historia

* 1640: zuhaitz lerrokadura bat landatu zen Louvrea eta Tuileries jauregiaren jarraian.
* 1724: egungo ibilbidea amaitu zen
* 1824: espaloiak eraiki ziren.
* 1994: egundaino egindako birmoldatze handiena inauguratu zen. Uztailaren 14an, alemaniar soldaduek parte hartu zuten, urtero hiribide honetan ospatzen den desfile tradizionalean, frantziar-alemaniar harremanetan une gogoangarri bat adieraziz.

## Ezaugarriak

Hiribidearen goialdeko zatian, Charles de Gaulle plazan hasten dena (lehen Place de l'Etoile, "Izar plaza"), zineak luxuzko dendak eta saltoki handiak daude.
Hiribidearen behealdea, Place de la Concorde delakoan amaitzen dena (exekuzioak egiten ziren tokia), lorategiz inguratua dago, eta zenbait eraikin publiko daude: Palais de la Découverte ("Aurkikuntzaren Jauregia"), Petit Palais ("Jauregi Txikia") eta Grand Palais ("Jauregi Handia"), Paris IV Unibertsitateaz gain.
Eliseo Zelaien hiribidea Parisko ardatz historikoaren zati da, Tuileries lorategitik Louvreraino iristen dena.
Garaipenaren Arkuaren beste aldetik, Avenue de la Grande Armée eta Avenue Charles de Gaulle hiribideek luzatzen dute Ardatz Handia. 1990eko hamarkadan, ardatz honetan bertan Arku Handia eraiki zen, La Défense auzo modernoan, Europar Batasuneko finantza gune garrantzitsuenetako bat, Alemaniako Frankfurtekin batera.

## Txirrindularitza

1975. urteaz geroztik Frantziako Tourraren azken etaparen helmuga Eliseo Zelaien etorbidean dago. Gainera, sari banaketa, Garaipenaren Arkuaren ondoan egiten da, eta, horregatik hiribide mitikoa bihurtu da txirrindularitzarentzat.

## Kanpo estekak

* Datuak: Q550
* Multimedia: Avenue des Champs-Élysées (Paris) / Q550
# Elena Gil Olaya

Elena Gil Olaya (Madril, 1919) 1939ko abuztuaren 5ean Madrilen erregimen frankistak fusilatutako emakumeetako bat izan zen, momentu horretan aktibista zen eta 20 urte zituen. Errepresaliatutako emakume talde hori Hamahiru Arrosak izenaz ezagutzen da.

## Biografia

1919an Madrilen jaio zen eta bertan bizi izan zen. 1937an JSUren militante egin zen. Gerraren amaieran Murtzian zegoen, baina bertatik Madrilera itzuli zen 1939ko apirilaren hasieran. Bertan bere lagun Rafael Muñoz Coutadok alderdiarentzat lan egiten jarraitzea proposatu zion. Victoria Muñozekin batera Chamartín de la Rosako sektorean, Sergio Ortizek bideratutako lan talde batean aritu zen.
1939ko ekainaren 3an atxilotu zuten beste 56 pertsonekin batera, JSU birsortzen saiatzea eta sabotaia eta konplot ekimenetan aritzea egotziz. 21 urte baino gutxiago zituen arren ez zuten Las Ventas emakumeen kartzelan adinez beherakoentzat zegoen departamentuan sartu. Urte horretako abuztuaren 5ean fusilatu zuten Madrilgo Ekialdeko Hilerriaren (gaur egungo Almudena hilerria) hilarrietan.

## Memoria

Urtero, Abuztuaren 5ean emakume talde honi eta Madrilgo Ekialdeko Hilerrian fusilatu zituzten JSUko beste 43 gazteei omenaldia egiten zaie. Era berean, Espainiako hainbat herritan Hamairu Arrosei eskeinitako kaleak daude. Halaber, beraien historiari buruzko obrak idatzi dira: liburuak, dokumentalak eta pelikulak
2019ko apirilaren 13an Ekialdeko Hilerrian Madrilgo frankismoaren biktimei omenaldia egin zitzaien, Memoria eta Askatasuna kolektiboak 2007tik urtero antolatua. Izan ere, Madrilgo Udalak Fernando Hernandez Holgado historialariari eskatutako ikerketan azaleratzen da Madrilen gerra kontseiluagatik exekutatuko pertsonak 2.936 izan zirela.

## Erreferentziak

* ↑ Madrilgo frankismoaren biktimen zerrenda. Memoria y Libertad-en
* ↑ NÚÑEZ DÍAZ-BALART, Mirta eta ROJAS FRIEND, Antonio (1997): Consejo de Guerra. Los fusilamientos en el Madrid de la posguerra (1939-1945). Compañía Literaria, Madrid. ISBN 9788482130590. (Dialnet)
* ↑ Fusilados por el franquismo en el Cementerio del Este de Madrid
* ↑ «Taller de historia del PCE "Marusia" [Tetuán, Madrid: Memorial Madrid. Represión franquista y lucha por la libertad»] Taller de historia del PCE "Marusia" [Tetuán, Madrid] . Noiz kontsultatua: 2020-05-29.
* ↑ «En Zona Feminista: LAS TRECE ROSAS» En Zona Feminista (Noiz kontsultatua: 2020-06-01).
* ↑ Madrid homenajea a las Trece Rosas en el 74 aniversario de su ejecución.
* ↑ Listado de personas ejecutadas durante la posguerra (1939-1944) en la ciudad de Madrid(Internet Archiven artxibatua)

## Kanpo estekak

* Datuak: Q90405681
# Elena Gorolová

Elena Gorolová (1969ko urtarrilaren 2a) Txekiar giza eskubideen defendatzailea da. Ostravan gizarte langile gisa lan egiten du eta ijito jatorrikoa da.

## Biografia

21 urte zituela, indarrez esterilizatu zuten ospitalean, bigarren semea erditu ostean. Beste ume bat izatea espero zuen eta ez zuen prozedurarako baimen informatua eman. 2005ean Elena indarrez esterilizatzeaz kexatzen ziren 87 emakume txekiar bat izan zen.
Harrezkero, emakume ijitoen aurkako esterilizazioaren eta diskriminazioaren aurkako kanpaina egin du Txekian, eta behartutako esterilizazioei buruzko sentsibilizazioaren alde egin du. Derrigorrezko Esterilizazioak Kaltetutako Emakumeen Taldeko bozeramailea eta Vzájemné soužití (Bizitza Elkarrekin) Txekiar erakundeko kidea da.

## Sariak eta Aitortzak

2018ko azaroan, BBCk argitaratutako 2018rako mundu osoko 100 emakume inspiratzaile eta eragingarrietako bat izan zen.

## Ikusi ere

Indarrezko esterilizazioa edo bortxazko esterilizazioa

## Erreferentziak

* ↑ Amnesty International. (April 2018). «Challenging power» The Wire April - June 2018.
* ↑ «“We have succeeded by speaking out”» www.amnesty.org.
* ↑ (Gaztelaniaz) «101 mujeres gitanas pa’ construir tu feminismo» pikara magazine 2021-04-21 (Noiz kontsultatua: 2022-02-08).
* ↑ Fighting for the fundamental right of a woman’s right to choose
* ↑ (Ingelesez) «Elena Gorolová, spokeswoman for the illegally sterilized, calls on Czech MPs to support first reading of bill to compensate them» romea.cz (Noiz kontsultatua: 2022-02-08).
* ↑ Elena Gorolová, a Roma in the Czech Republic. United Nations.
* ↑ Elena Gorolová on forced sterilizations: We seek compensation, nobody will ever restore our motherhood. Romea 8 June 2016.
* ↑ «Spokesperson for the Group of Women Harmed by Forced Sterilization travels to Geneva» romove.radio.cz.
* ↑ Romani activist Elena Gorolová is one of 100 Inspiring Women on the BBC's list for 2018

## Kanpo estekak

* Datuak: Q53871135
* Multimedia: Elena Gorolová / Q53871135
# Elena Frías de Chávez

Elena Frías de Chávez (Sabaneta, Venezuela, 1935eko maiatzaren 14a) maistra jubilatua da. Hugo Chávezen ama, Hugo Chávez Venezuelako presidentea izan zena 1999tik 2013. urtean hil zen arte, eta Aníbal, Argenis eta Adán Chávez politikarien ama.
Barinas estatuko lehen dama izan zen, Hugo de los Reyes Chávez senarra estatu horretako gobernadore zen bitartean. San Hipólito herritik hurbil hazi zen, Barinas hiriburutik hurbil, eta 16 urterekin Hugo de los Reyes Chávez ezagutu zuen hark 19 urte zituenean eta landa-eskolako irakasle gisa lan egiten zuenean. Bikoteak sei seme-alaba izan zituen..

## Erreferentziak

* ↑ Peregil, Francisco. (22 de noviembre de 2008). Los Chávez en su feudo. ISSN 1134-6582..
* ↑ (SPIEGEL ONLINE, Hamburg, Germany). (20 de noviembre de 2008). «Venezuelan State Elections: Pressure Mounts for Entire Chavez Clan» SPIEGEL ONLINE.
* ↑ Hugo Chávez: The Definitive Biography of Venezuela's Controversial President, Cristina Marcano & Alberto Barrera Tyszka. Translated by Kristina Cordero. New York: Random House, 2007. ISBN 978-0-679-45666-7

## Kanpo estekak

* Datuak: Q5359015
# Enbolia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Enbolia odol-hodietan zehar dabilen masa solido, likido edo gasezkoa (enbolo izenekoa) eragindako patologia da, organo bat odolez elikatzen duen odol-hodi bat buxatu eta ondorioz iskemia eragin dezakeena.

## Kanpo estekak

* Datuak: Q275466
* Multimedia: Embolism / Q275466
# Enbolo (argipena)

Enbolo hitzak adiera zenbait ditu:
* mekanikan, enbolo edo pistoia;
* medikuntzan, enboloa, odol-hodi batean askatzen den masa solido, likido edo gasezkoa, zirkulazio-aparatuan zehar ibiltzen dena (ikus, enbolia).
# Enbor-jaurtiketa

Enbor-jaurtiketa (eskozieraz eta ingelesez: Caber toss) Eskoziako usadiozko kirol bat da, nagusiki Lur Garaietako jokoetan zehar jokatzen dena.
Partaideek caber deritzon enborra jaurtitzen dute, izendapena Eskoziako gaelerazko cabar edo kaber hitzetatik dator. Enborrak 6 metro inguruko luzera eta 80 kilo inguruko pisua du, laritzezkoa izan ohi delarik.

## Erreferentziak

* ↑ Caber tossing. 2015/1/15 (Ingelesez)

## Kanpo estekak

* Datuak: Q811630
* Multimedia: Caber toss / Q811630
# Enbaxadoreak (Holbein)

Enbaxadoreak Hans Holbein Gazteak 1533an egindako margolana da. Egun National Gallery-n dago, Londresen. Bi pertsonen erretratua izateaz gainera, koadroak zenbait tresna islatzen ditu zehaztasun handiz (haien esanahia argi ez badago ere) eta, halaber, oso ezaguna den anamorfosi bat ekartzen du, protagonisten oinetan.

## Buru-hezur anamorfikoa

Margolan honetan Holbeinen sinbolorik nabarmenena buru-hezur desitxuratua da, konposizioaren behealdearen erdian ageri dena. Buru-hezurra perspektiba anamorfikoan dago marrazturik, Pizkundean asmatu zen teknika batean alegia. Ikusleak albo batetik begiratu behar dio koadroari ikusi ahal izateko pertsona baten garezurra.

## Kanpo estekak

* Datuak: Q1212937
* Multimedia: The Ambassadors (Holbein) / Q1212937
# Enbil pilotariaren irudia

Enbil pilotariaren irudia Gipuzkoako Orio udalerrian dagoen Victor Enbil oriotar erremontistaren harrizko irudi bat da. Jorge Oteiza eskulturgileak egin zuen. Orioko Alde Zaharran dago, San Nikolas kalean, Herriko plazatik San Nikolas elizara doan aldapan.
Honako lapurterazko idazkia duen plaka bat du:
| « | Orioko ohoriak Orion laketzen ez da maiz ohantzetik kanporat elkitzen Enbil: Ek bazakien hargatik airatzen pilotarat bazuten hunbeitik galdetzen Eskual-Herrian orai pilota da phizten phizleari diogu harri hau altchatzen. 1930an lapurtar, benapartar eta xiberotar pilotari lagunek egina. | » |

## Kanpo estekak

* Datuak: Q25474038
# Enbeita (familia)

Enbeita Euskal Herriko kide ezagunen sendi bat da. Bertsolaritza munduan ezagunak, Bizkaiko Muxika herrian dute jatorria. Besteak beste Abel Enbeita, Balendin Enbeita, Jon Enbeita, Libe Enbeita, Kepa Enbeita eta Onintza Enbeita sendi honen partaide dira.

## Kanpo estekak

* Datuak: Q25479123
# Enbildarren etxea

Enbildarren etxea Gipuzkoako Getaria udalerrian dagoen etxe bat da. Getariako Alde Zaharran daude, Kale Nagusiko 15. zenbakian. Enbil familiaren jabetzako etxea izan zen.
Pepita Enbil getariar abeslariaren jaiotetxea da, mundu osoan aski ezaguna den Placido Domingo opera abeslariaren ama zena.

## Kanpo estekak

* Datuak: Q25473933
* Multimedia: Kale Nagusia, Getaria / Q25473933
# Empfertshausen

Empfertshausen Alemaniako udalerria da. Turingia estatuan kokatuta dago, Wartburgkreis barrutian. 2014an 603 biztanle zituen 4,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q634721
* Multimedia: Empfertshausen / Q634721
# Emperor of the North Pole

Emperor of the North Pole (euskaraz Ipar Poloko Enperadorea) 1973ko Robert Aldrich estatubatuar zinema zuzendariak zuzendutako ekintza eta drama film bat da. Lee Marvin, Ernest Borgnine eta Keith Carradine aktoreek antzeztu zuten.
Jack London idazlearen The Road liburuan arinki oinarritua dago.

## Argumentua

Oharra: Atal honek istorio osoa edo amaiera argitzen du.
Depresio Handiaren garaian, Lehen Mundu Gerrako soldadu asko frontetik itzuli dira, baina lan eskasia dela eta, herrialde osoan zehar harat-honata etxegabe gisa bizi dira. Bidaiatu ahal izateko tren bagoietan ezkutuan sartzen dira. Tren hauetako nagusietako batek (Ernest Borgnine) etxegabe horiek biziki gorrotatzen ditu, eta bagoietan topatzen dituenean gupidarik gabe trena martxan dela botatzen ditu, haietako batzuen heriotza ere eraginez. A1 (Lee Marvin) etxegabea ez da kikiltzen diren horietakoa, eta tren nagusiren beldur eta lotsagabeki aurre egingo dio.

## Aktoreak

* Lee Marvin: A-No.-1
* Ernest Borgnine: Shack
* Keith Carradine: Cigaret
* Charles Tyner: Cracker
* Matt Clark: Yardlet
* Liam Dunn: Smile
* Simon Oakland: Polizia
* Malcolm Atterbury: Hogger
* Elisha Cook, Jr.: Gray Cat
* Harry Caesar: Coaly
* Vic Tayback: Yardman
* Hal Baylor: Yardmanen laguntzailea
* Joe Di Reda as Ringer
* Diane Dye: Neska uretan
* Robert Foulk: Gidaria
* James Goodwin: Fakirra
* Raymond Guth: Predikatzailea
* Sid Haig: Grease Tail
* Karl Lukas: Pokey Stiff
* Edward McNally: Yard Clerk
* John Steadman: Stew Bum
* Dave Willock: Groundhog
* Lance Henriksen: Burdibideko langilea (krediturik gabe)

## Kanpo estekak

* Emperor of the North Pole filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1305351
# Empfingen

Empfingen Alemaniako udalerria da. Baden-Württemberg estatuan kokatuta dago, [[Freudenstadt (barrutia)|Freudenstadt]] barrutian. 2014an 3.859 biztanle zituen 18,29 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q80467
* Multimedia: Empfingen / Q80467
# Elliston (Virginia)

Elliston Ameriketako Estatu Batuetako erroldak esleitutako leku bat da. Montgomery konderrian kokatuta dago, Virginia estatuan. 855 biztanle ditu, 2,900416 kilometro koadroko azaleran banatuta.

## Ikus, gainera

* Montgomery konderria

## Kanpo estekak

* Datuak: Q5366070
* Multimedia: Elliston, Virginia / Q5366070
# Ellisville (Mississippi)

Ellisville Mississippiko hiri bat da. Jones konderrian kokatua dago. 2010ean 4.448 biztanle zituen, 27,2 kilometro koadrotan banatuta.

## Ikus, gainera

* Jones konderria

## Kanpo estekak

* Datuak: Q528086
* Multimedia: Ellisville, Mississippi / Q528086
# Ello

Ello Italiako udalerri bat da. Leccoko probintzian kokatuta dago, Lombardia eskualdean. 1.191 biztanle ditu, 2,42 kilometro koadroko azaleran banatuta.

## Mugakideak

Ellok honako udalerri hauekin egiten du muga:
Dolzago Oggiono Colle Brianza Galbiate

## Kanpo estekak

* Datuak: Q42453
* Multimedia: Ello / Q42453
# Ellisville (Missouri)

Ellisville Missourieko hiri bat da. St. Louis konderrian kokatua dago. 2010ean 9.133 biztanle zituen, 11,38 kilometro koadrotan banatuta.

## Ikus, gainera

* St. Louis konderria

## Kanpo estekak

* Datuak: Q952807
* Multimedia: Ellisville, Missouri / Q952807
# Ellisville udalerria, Fulton konderria (Illinois)

Ellisville udalerria Ameriketako Estatu Batuetako Illinois estatuko udalerri bat da, Fulton konderrian. Azken zentsuaren arabera 135 biztanle zituen, 13.91 milia karratu (36.0 km$^2$) eremuan.

## Ekonomia

2020ko zentsuaren arabera, Ellisville udalerrian 55 etxebizitza zeuden. Per capita diru-sarrerak 30.158 estatubatuar dolar ziren.

## Kanpo estekak

* Datuak: Q5366085
# Ellisville (Illinois)

Ellisville Illinoiseko herri bat da. Fulton konderrian kokatua dago. 2010ean 96 biztanle zituen, 0,70 kilometro koadrotan banatuta.

## Ikus, gainera

* Fulton konderria

## Kanpo estekak

* Datuak: Q930212
* Multimedia: Ellisville, Illinois / Q930212
# Electronic body music

Electronic body music post-industrial musika eta electropunk azpigeneroen nahazketatik sortutako musika elektroniko estilo bat da. 1980ko hamarkadaren hasieran Belgika eta Alemanian sortu zen eta gaur egun Europako new wave mugimenduaren barnean sailkatzen da. Throbbing Gristle, Psychic TV, Can ou Neu!, Kraftwerk, Cabaret Voltaire eta DAF bezalako taldeek estilo honetako oinarriak finkatu zituzten.

## Talde nabarmenak

* Front 242
* Nitzer EBB
* DAF
* Laibach
* The Neon Judgement
* Bigod20
* Umo Detic
* Skinny Puppy
* Front Line Assembly
* Liaisons Dangereuses
* Tyske Ludder
* Borghesia
* Clock DVA
* Die Krupps

## Kanpo estekak

* Datuak: Q372103
* Multimedia: Electronic body music / Q372103
# Electronic Arts

    Artikulu hau Bideo-joko enpresari buruzkoa da; beste esanahietarako, ikus «Ea (argipena)».
Electronic Arts bideo-joko enpresa estatubatuarra da.

## Historia

1982an ordenagailurako joko empresa bezala hasi zen eta ondoren bere merkatua Sega Mega Drive eta Super Nintendo-ra zabaldu zuen. Geroago sortzen joan diren plataformetara ohitu da:
* Play Station eta Play Station 2
* Nintendo Gamecube
* Xbox
* Game boy

## Joko famatuenak

* FIFA saga
* Sims saga
* Need for speed saga
* Battlefield
* Apex legends

## Kanpo estekak

* Datuak: Q173941
* Multimedia: Electronic Arts / Q173941
# Electronicore

Electronicore, synthcore edo hardcore elektronikoa post-hardcore eta metalcore estiloak musika elektronikoarekin, zehazkiago electronica estiloarekin, nahastuz sorturiko musika mota bat da. Genero honetako musikari nabarmenenak Ingalaterra, AEB, Australia, Kanada, Frantzia, Hong Kong eta Japoniakoak dira.

## Talde nabarmenak

* Abandon All Ships
* Arsonists Get All the Girls
* Asking Alexandria
* Attack Attack!
* Capture the Crown
* Crossfaith
* Enter Shikari
* Hiimwaterdragon
* I See Stars
* Jamie's Elsewhere
* Peace Burial at Sea
* We Butter the Bread with Butter

## Kanpo estekak

* Datuak: Q2084353
# Electronic Entertainment Expo

Electronic Entertainment Expo deritzona, E3 bezala ere ezaguna, bideo-jokoen industriako konbentziorik garrantzitsuena da. Erakusketak, soilik enpresetako langileei eta 16 urtetik gorako kazetariei sartzen uzten die.
E3a urtero maiatzeko hirugarren astean ospatzen da Los Angeleseko Konbentziogunean, Los Angeles hirian, Kaliforniako estatuan. Salbuespen bezala, 2007an uztailak 11tik 13ra ospatu zen Santa Monican, Kalifornia, eta 2009an uztailak 1etik 4ra ospatu zen Los Angelesen. Entertainment Software Association delakoaren arabera, 2005eko edizioan 70.000 bisitari baino gehiago izan ziren. Gaur egun, ekaina edo uztailean ospatzen da.
Bideo-joko garatzaile askok software eta hardwareari dagozkien euren sorkuntza eta berrikuntzak erakusten dituzte. Gainera, 1998tik E3ko bideo-jokorik hoberenarentzako sari bat ematen da.
2010eko E3a ekainak 14tik 17ra ospatu zen Los Angeleseko Konbentziogunean.

## Historia

Lehen E3a 1995ean ospatu zen Interactive Digital Software Association erakundeak antolatuta (gaur egun Entertainmente Software Association). Hau sortua izan aurretik, bideo-joko garatzaile askok euren produktuak beste konbentzio eta erakusketa batzuetan erakusten zituzten, Consumer Electronics Show (CES) eta European Computer Trade Shown adibidez.
2007ko E3a, salbuespen gisa, Santa Monican ospatu zen uztailak 11tik 13ra. Edizio honetan hain jendetsua izan ez zedin eta bideo-jokoetan zentratuago egon zedin, elkarrizketa eta interaktibotasun gehiago emanez aldaketa batzuk egin ziren. E3an Wii edo Xbox 360 bezalako kontsolekin arrakasta handia izan zuen.
2009ko E3a ekainak 2, 3 eta 4an ospatu zen. Edizio honek hedabideen eta publiko orokorraren aurreikuspenak bete ahal izan zituen, 41.000 bisitari baino gehiago izan baitzituen. Zenbait berrikuntza aurkeztu ziren, horien artean Project Natal (ondoren Kinect bezala berrizendatua), mugimenduak, ahotsa eta aurpegiak ezagutzen dituen periferiko bat Xbox 360rentzat eta Sony Motion Controller, Kinecten antzera funtzionatzen duen mugimendu sentsore bat duen kontrola, PlayStation Eyerekin batera nabarmendu ziren. Sony eta Microsoften apustuek Nintendorekin, honen Wii kontsolarekin eta Wii Motion Plus periferiko berriarekin lehiatzea dute helburu. Gaur egun. E3ren azkeneko edizioa Los Angelesen ospatu zen eta erreportajea eta ohar periodistiko askoren gaia izan zen.
2010eko Electronic Entertainment Expon Nintendo 3DS eta Xbox 360 Slim kontsolak aurkeztu ziren.

## Kanpo estekak

* (Ingelesez)Electronic Entertainment Exporen webgune ofiziala
* Datuak: Q336168
* Multimedia: Electronic Entertainment Expo / Q336168
# Electronic Frontier Foundation

Electronic Frontier Foundation (EFF, Muga Elektronikoen Fundazioa) Ameriketako Estatu Batuetan egoitza duen irabazi-asmorik gabeko erakundea da. Beroren helburua adierazpen askatasuna bermatzea da, beti ere gaur egungo testuinguru digitalean. Era berean, komunikabide, legegile eta publikoa hezi nahi dute teknologiaren inguruko askatasun zibilen inguruan, eta beroien alde ekintzak burutu.

## Kanpo estekak

* Datuak: Q624023
* Multimedia: Electronic Frontier Foundation / Q624023
# Enrique del Portal

Enrique Ruiz del Portal González (Madril, 1932ko uztailaren 3a - Madril, 2020ko martxoaren 20a), askoz ere ezagunagoa Enrique del Portal izenaz, espainiar tenorra eta aktorea izan zen, antzerki lirikoan nabarmendu zena.
1962. urteaz geroztik aritu zen kantuan, zarzuela abestuz. Pepita Enbilekin, José Carrerasekin eta Alfredo Krausekin abestu zuen.
# Enriqueta Gastelumendi

Enriqueta Gastelumendi, India Varela, (1913 - 2004) Suaren Lurraldeko artisau-zizelkaria izan zen, Argentinan, eskualdeko kulturaren adierazlerik handienetakotzat hartua, eta selknam herriaren azken zuzeneko ondorengoetako bat, mestiza, ama selknam eta aita euskaldunaren alaba.

## Kanpo estekak

* Datuak: Q5834027